PATVIRTINTA

VšĮ Centrinės projektų valdymo agentūros direktoriaus 2017 m. spalio 9 d. įsakymu Nr. 2017/8-246 (2020 m. spalio 6 d. įsakymo Nr. 2020/8-312 redakcija)

**Vystomojo bendradarbiavimo ir paramos demokratijai programos**

**projektų paraiškų ir projektų koncepcijų neesminių trūkumų (techninio pobūdžio klaidų)**

**SĄRAŠAS**

**Neesminiai** projekto paraiškos arba projekto koncepcijos **trūkumai** (techninio pobūdžio klaidos) - tai:

1. nepateiktas įgaliojimas pasirašyti[[1]](#footnote-1) projekto paraišką arba projekto koncepciją, kai ją pasirašo ne įstaigos vadovas;
2. nepateikti visi prašomi pateikti projekto paraiškos arba projekto koncepcijos priedai, išskyrus projekto sąmatą;
3. prieštaringa informacija, pateikta skirtingose projekto paraiškos arba projekto koncepcijos dalyse;
4. aritmetinės klaidos;
5. redakcinio pobūdžio klaidos;
6. kiti\* panašaus pobūdžio nereikšmingi neatitikimai.

\*Kiti nereikšmingi projekto paraiškos arba projekto koncepcijos neatitikimai, administracinio vertinimo metu, vadovaujantis lygiateisiškumo principu, nustatomi atsižvelgiant į tai, ar nėra priskirtini šiems **esminiams[[2]](#footnote-2) neatitikimams**:

1. projekto paraiška arba projekto koncepcija pateikta po kvietime nurodyto projektų paraiškų arba projektų koncepcijų teikimo termino pabaigos: vokų su projektų paraiškomis arba projektų koncepcijomis, pristatytų paštu, pristatymo laikas fiksuojamas atsižvelgiant į pašto antspaudo ant voko datą, tai yra, paraiška ar koncepcija laikoma gauta laiku, jeigu išsiuntimo vietos pašto antspaudo data ne ankstesnė negu paraiškų pateikimo termino pradžia ir ne vėlesnė negu paskutinė paraiškų pateikimo termino diena; projektų paraiškų arba projektų koncepcijų, pateiktų asmeniškai arba elektroniniu paštu, pristatymo laikas fiksuojamas atsižvelgiant į faktinį projekto paraiškos arba projekto koncepcijos pristatymo laiką;
2. projekto paraiška arba projekto koncepcija pateikta kitu nei kvietime nurodytu būdu;
3. projekto paraiška arba projekto koncepcija parengta kita nei kvietime nurodyta kalba (lietuvių ar anglų kalbomis);
4. pareiškėjas yra netinkamas pagal kvietime nurodytas sąlygas;
5. projekto paraiška arba projekto koncepcija pateikta nepasirašyta;
6. projekto paraiška arba projekto koncepcija pateikta kitokia forma nei nustatyta kvietime;
7. projekto paraiškos arba projekto koncepcijos formos laukai užpildyti nesilaikant formose nustatytų reikalavimų;
8. kartu su projekto paraiška arba projekto koncepcija nepateikta projekto sąmata;
9. projekto sąmatos forma neatitinka nustatytos kvietime formos;
10. projekto paraiškoje arba projekto koncepcijoje nurodytos valstybės partnerės neatitinka kvietime nurodytų valstybių partnerių (jei taikoma);
11. projekto paraiškoje arba projekto koncepcijoje nurodytos bendradarbiavimo sritys neatitinka kvietime nurodytų bendradarbiavimo sričių;
12. projekto paraiškoje arba projekto koncepcijoje nenurodytas nei vienas partneris valstybėje partnerėje ir (arba) nepateikta jo deklaracija dėl teistumo neturėjimo už korupcinio pobūdžio nusikalstamas veikas (jei taikoma);
13. prašoma finansuoti suma viršija kvietime nurodytą maksimalią galimą finansuoti sumą;
14. neužtikrintas nuosavas indėlis projekte pagal kvietime nurodytus reikalavimus (jei taikoma);
15. projekto paraiškoje arba projekto koncepcijoje nurodyta projekto įgyvendinimo trukmė neatitinka kvietime nurodytos projekto įgyvendinimo trukmės (jei taikoma);
16. kiti panašaus pobūdžio neatitikimai, neatitinkantys imperatyvių kvietime nurodytų reikalavimų.

1. Projekto paraiškos ir (arba) projekto koncepcijos pasirašymu laikoma projekto paraiškos teikėjo patvirtinimo ir Projekto vykdytojo) deklaracijos dėl teistumo neturėjimo už korupcinio pobūdžio nusikalstamas veikas pasirašymas. [↑](#footnote-ref-1)
2. Vadovaujantis Lietuvos Respublikos Vyriausybės 2014 m. kovo 26 d. nutarimu Nr. 278 patvirtinto [Valstybės ir savivaldybių institucijų ir įstaigų vystomojo bendradarbiavimo veiklos įgyvendinimo ir humanitarinės pagalbos teikimo tvarkos aprašo](https://www.e-tar.lt/portal/lt/legalAct/246799f0b8ce11e3ad2eed5a4e1b7108/asr) 33 p., jeigu projekto paraiškos arba projekto koncepcijos administracinio vertinimo metu nustatoma, kad projekto paraiška arba projekto koncepcija turi trūkumų, išskyrus tuos atvejus, kai trūkumai neesminiai (techninio pobūdžio klaidos), projekto paraiškos arba projekto koncepcijos teikėjui elektroniniu paštu išsiunčiamas pranešimas apie nustatytus trūkumus ir informuojama, kad projekto paraiškos arba projekto koncepcijos turinys vertinamas nebus. [↑](#footnote-ref-2)